**Hodelus**

Lus er blitt en plage i skolen året rundt. Særlig er problemet aktuelt etter ferier. Mange blir smittet flere ganger. Det er viktig at foreldre tar ansvar for regelmessig sjekk av barnas hår! Uten dette vil vi ikke bli kvitt luseplagen.  
Det er ikke flaut å ha lus, men det er flaut å ikke gjøre noe med det! Det anbefales at man informerer foreldrene til barnas lekekamerater / klasse / SFO, hvis barnet har levende lus. Hvert år er det flere elever som blir smittet av hodelus. Hodelus er særlig knyttet til barnehager og barneskoler. Smitte skjer ved direkte hodekontakt. Når lus eller egg blir oppdaget, har barnet vanligvis hatt lus i 2 – 4 måneder! Det er ofte vanskelig å finne smittekilden. Lusen limer eggene sine til hårstråene i hodebunnen, spesielt i nakken og bak ørene.

Vi ønsker å stoppe lusespredningen med nødvendige tiltak:  
1. Foreldrene må undersøke barna sine grundig nå. Den beste metoden er å kjøpe en fintinnet  
lusekam på apoteket og å kjemme håret over en hvit vask / et hvitt badekar eller et hvitt  
håndkle.  
2. Ny undersøkelse om 14 dager for å finne eventuelle nye luseverter.  
3. Hvis noen oppdager lus eller egg, må alle i familien ta en grundig luse-undersøkelse.  
4. Slekt og venner av barnet som kan ha blitt smittet med lus må også undersøkes.  
5. Det er kun de med lus som skal behandles med Malation liniment evt. Prioderm.  
6. Gre vått hår med finkammet lusekam etter kuren.  
7. Det er nødvendig å gjenta behandlingen etter 8 – 14 dager (se bruksanvisningen).  
8. Lus i luer og klær dør hvis de ikke får en ny vert innen 2 –3 dager.  
9. Lus dør ved – 10 grader i 7,5 timer eller ved + 52 grader i 5 minutter.

Enkle forebyggende tiltak for alle i klassen:  
Gre nyvasket vått hår med lusekam ukentlig i 2 måneder.  
Alle har hver sin personlige hårbørste – unngå bytting.  
Lykke til med jakten!

Ta også kontakt med apotek for råd om behandling.  
Les mer på **www.fhi.no** - hodelus / skadedyr